Ministru kabineta noteikumu projekta „Gaļas kazu snieguma pārbaudes kārtība” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku audzēšanas un ciltsdarba likuma 13.panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik gaļas kazu pārraudzību regulē Ministru kabineta 2011. gada 6. augusta noteikumi Nr. 637 “Gaļas kazu pārraudzības kārtība” (turpmāk – noteikumi Nr.637). Atbilstoši Dzīvnieku audzēšanas un ciltsdarba likuma Pārejas noteikumu 2. punktam noteikumi Nr.637 pēc 2019. gada 28.februāra zaudēs spēku. Dzīvnieku audzēšanas un ciltsdarba likums paredz līdz 2019.gada 1.martam izdot Ministru kabineta noteikumus par gaļas kazu snieguma pārbaudes kārtību.Lai nodrošinātu vienotas prasības gaļas kazu snieguma pārbaudei, Zemkopības ministrija ir sagatavojusi Ministru kabineta noteikumu projektu “Gaļas kazu snieguma pārbaudes kārtība” (turpmāk – noteikumu projekts), kas aizstās pašlaik spēkā esošos noteikumus Nr.637. Saskaņā ar Dzīvnieku audzēšanas un ciltsdarba likumu attiecībā uz kvalitatīvo un kvantitatīvo datu ieguvi par lauksaimniecības dzīvniekiem termina “pārraudzība” vietā turpmāk tiks lietoti divi termini: 1) “pārraudzība”, kas ietvers tikai lauksaimniecības dzīvnieku produktivitātes datu uzskaiti, un pārraudzības mērķis ir ar iegūto datu palīdzību uzlabot menedžmentu ganāmpulkos, kas ir orientēti uz produkcijas iegūšanu;2) “snieguma pārbaude”, kuras laikā tiek iegūti dažādi kvalitatīvi un kvantitatīvi dati lauksaimniecības dzīvnieku ģenētiskās kvalitātes noteikšanai saskaņā ar audzēšanas programmu.Noteikumu projekts ietver tikai snieguma pārbaudes kārtību, jo gaļas kazu saimniecību skaits ir ļoti mazs un tās ir izvēlējušās turpmāk īstenot gaļas kazu audzēšanas programmu.Noteikumu projektā vērsta uzmanība uz to, ka saimniecībai ir jāvienojas ar atzītu šķirnes lauksaimniecības dzīvnieku audzētāju biedrību (turpmāk – biedrība) par audzēšanas programmas īstenošanu. Šī nav papildu prasība un papildu administratīvais slogs, jo šī ir tā pati vienošanās, kas paredzēta normatīvajos aktos par šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtību, kā arī audzēšanas programmas apstiprināšanas kārtību.Ja ganāmpulka īpašnieks izvēlējies veikt snieguma pārbaudi, tajā iekļauj visas vienā novietnē turētās gaļas kazas.Noteikumu projektā noteikts, ka snieguma pārbaudes laikā ganāmpulkā iegūst snieguma pārbaudes datus, kas ietver pārraudzības datus (datus par gaļas kazu produktivitāti) un eksterjera vērtēšanas datus. Šo datu vākšana notiks tāpat, kā noteikts spēkā esošajos noteikumos Nr.637. Pārraudzības un eksterjera vērtēšanas datus uzskaita pārraugs un vērtēšanas eksperts. Ganāmpulka īpašnieks nodrošina atbilstošus apstākļus gan pārraugiem un vērtēšanas ekspertiem, gan virspārraudzības un pārraudzības darba kontroles veicējiem, piemēram, attiecīgās dzīvnieku novietnes un dzīvnieku pieejamību. Pārraugs un vērtēšanas eksperts datu uzskaitei izmanto biedrības sagatavotās veidlapas. Veidlapas ar šiem snieguma pārbaudes datiem tiek nosūtītas biedrībai, kas reģistrē pārraudzības un eksterjera vērtēšanas datus. Savukārt biedrība nosūta Lauksaimniecības datu centram pārraudzības datu kopsavilkumu, ko tas ievieto savā tīmekļvietnē. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Gaļas kazu ganāmpulku īpašnieki, kas veic snieguma pārbaudi. Pēc Lauksaimniecības datu centra datiem, gaļas kazu pārraudzība pašlaik notiek 7 ganāmpulkos. Minētie ganāmpulki izvēlējušies turpmāk veikt snieguma pārbaudi.Šķirnes dzīvnieku audzētāju biedrība gaļas kazu ciltsdarba jomā – Latvijas kazkopības biedrība.Personas, kas veic snieguma pārbaudi, – gaļas kazu pārraugi un vērtēšanas eksperti.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada papildu administratīvo slogu gaļas kazu ganāmpulku īpašniekiem un šķirnes lauksaimniecības dzīvnieku audzētāju biedrībaiNoteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām. Noteikumu projekts rada pozitīvu ietekmi uz Nacionālā attīstības plāna rādītājiem, jo veicina kvalitatīvu lauksaimniecības dzīvnieku audzēšanu izmantošanai Latvijā un eksportam.  |
| 3. | Administratīvo izmaksu monetārs novērtējums | Sabiedrības grupām un institūcijām noteikumu projekta tiesiskais regulējums nemaina pašreizējās tiesības un pienākumus, kas noteikti noteikumos Nr. 637. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta elektroniska saskaņošana ar Latvijas kazkopības biedrību, Lauksaimnieku organizāciju sadarbības padomi un Zemnieku saeimu. Informācija par noteikumu projektu 14.02.2019. ievietota tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Noteikumu projekts elektroniski saskaņots ar Latvijas kazkopības biedrību, Lauksaimnieku organizāciju sadarbības padomi un Zemnieku saeimu. |
| 3. | Sabiedrības līdzdalības rezultāti | Latvijas kazkopības biedrība, Lauksaimnieku organizāciju sadarbības padome un Zemnieku saeima atbalsta noteikumu projekta tālāku virzību. Izteiktie iebildumi un priekšlikumi ir izvērtēti un ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas, un tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs Kaspars Gerhards

Ozoliņa 67027422

Ligija.Ozolina@zm.gov.lv